भिवानी की नैंसी टॉपर, पहले 3 स्थान पर 5 छात्राएं, लड़कियों का रिजल्ट लड़कों से 10% ज्यादा
Board of School Education Haryana 12th Result हरियाणा बोर्ड ऑफ स्कूल एजुकेशन (HBSE) का 12वीं का रिजल्ट जारी हो गया है। बोर्ड अध्यक्ष डॉ. वी.पी यादव ने प्रेस कॉन्फ्रेंस करके रिजल्ट जारी किया।
हरियाणा बोर्ड ऑफ स्कूल एजुकेशन (HBSE) ने सोमवार को 12वीं का रिजल्ट जारी कर दिया। इस बार रिजल्ट 81.65% रहा। इसमें लड़कियों का पास प्रतिशत 87.11 और लड़कों का पास प्रतिशत 76.43 रहा। परीक्षा में बैठे कुल 2 लाख 57 हजार 116 बच्चों में से 47,183 फेल हो गए।
हरियाणा बोर्ड की 12वीं की परीक्षा में इस बार बैठे कुल 2 लाख 57 हजार 116 स्टूडेंट्स में से 2 लाख 9 हजार 933 स्टूडेंट पास हुए। 47,183 परीक्षार्थी पास नहीं हो पाए। 1,25,696 लड़कियों में से 109491 पास हुईं। 131420 लड़कों में से 100442 पास हुए। लड़कों का पास प्रतिशत 76.43% रहा। लड़कियों का पास प्रतिशत लड़कों के मुकाबले 10.68 फीसदी ज्यादा रहा।
पहले दोनों स्थानों पर कॉमर्स की छात्राएं
बोर्ड अध्यक्ष ने बताया कि भिवानी के सिवानी मंडी की नैंसी ने तीनों संकायों में प्रदेश में ओवरऑल टॉप किया। सिवानी मंडी के नवभारत सीनियर सेकेंडरी स्कूल की नैंसी ने 500 में से 498 अंक प्राप्त किए। नैंसी कॉमर्स स्ट्रीम की स्टूडेंट है। करनाल में संत निक्का सिंह पब्लिक स्कूल की स्टूडेंट जसमीत कौर प्रदेश में दूसरे स्थान पर रही। कॉमर्स स्ट्रीम की छात्रा जसमीत कौर ने 500 में से 497 अंक प्राप्त किए।
मेरिट लिस्ट में तीसरे स्थान पर तीन लड़कियां रहीं। इन तीनों ने ही 500 में से 496 नंबर हासिल किए। इनमें झज्जर जिले के जहांगीरपुर स्थित न्यू रॉयल सीनियर सेकेंडरी स्कूल की कनुज, रोहतक के सैनी कन्या सीनियर सेकेंडरी स्कूल की मानसी सैनी और हिसार जिले के उकलाना मंडी के आर्य कन्या सीनियर सेकेंडरी स्कूल की प्रिया शामिल है। स्टेट में ओवरऑल थर्ड पोजीशन पर रहने वाली इन तीनों स्टूडेंट्स में से कनुज साइंस, मानसी सैनी आर्ट और प्रिया स्ट्रीम की स्टूडेंट है।
स्ट्रीम वाइज पास प्रतिशत
2022 के मुकाबले 2023 में 7% रिजल्ट कम
बता दें कि हरियाणा बोर्ड की 10वीं-12वीं की परीक्षाएं 27 फरवरी से शुरू हुई थीं, जो 28 मार्च तक चलीं। परीक्षाएं 1475 परीक्षा केंद्रों पर ली गई थीं। 6,32,071 परीक्षार्थी थे। पिछले साल हरियाणा बोर्ड 10वीं रिजल्ट इस बार 73.18 फीसदी रहा था। 12वीं परीक्षा में कुल 87.08 फीसदी स्टूडेंट्स पास हुए थे।
प्राइवेट स्कूल आगे, ग्रामीण भी पीछे नहीं
12वीं की परीक्षा में राजकीय स्कूलों में बच्चों की पास प्रतिशतता 80.66 रही है। प्राइवेट स्कूलों में पास प्रतिशतता 83.23 रही है। इस परीक्षा में ग्रामीण क्षेत्र के विद्यार्थियों की पास प्रतिशतता 83.51 रही है, जबकि शहरी क्षेत्र के विद्यार्थियों की पास प्रतिशतता 77.70 रही है।
रिजल्ट एक नजर में
ओपन में आधे स्टूडेंट्स ही पास
सीनियर सेकेंडरी परीक्षा के स्वयंपाठी परीक्षार्थियों का परिणाम 52.44 प्रतिशत रहा है। इस परीक्षा में 3,587 परीक्षार्थी शामिल हुए थे। जिनमें से 1,881 पास हुए हैं।
पुनर्मूल्यांकन के लिए 20 दिन में अप्लाई
बोर्ड सचिव कृष्ण कुमार ने बताया कि परीक्षा परिणामों के आधार पर जो परीक्षार्थी अपने अंकों को लेकर संतुष्ट नहीं हैं, उनको बोर्ड अपनी उत्तरपुस्तिकाओं को पुनः जांचने अथवा पुनर्मूल्यांकन की सुविधा प्रदान करेगा। ऐसे छात्र निर्धारित शुल्क के साथ परिणाम घोषित होने की तिथि से 20 दिन तक ऑनलाइन आवेदन कर सकते हैं।
बोर्ड की वेबसाइट पर देखें परिणाम...
छात्र बोर्ड की ऑफिशियल वेबसाइट bseh.org.in पर परिणाम देख सकते हैं। बोर्ड अध्यक्ष डॉ. वी.पी यादव ने प्रेस कॉन्फ्रेंस करके रिजल्ट जारी किया। बोर्ड अध्यक्ष व सचिव कृष्ण कुमार ने सभी छात्र-छात्राओं को उनके बेहतर परीक्षा परिणाम के लिए हार्दिक बधाई भी दी।
बोर्ड सचिव ने बताया कि यह परिणाम आज सांय से संबंधित विद्यालयों/संस्थाओं द्वारा बोर्ड की वेबसाइट पर जाकर अपनी यूजर आईडी व पासवर्ड द्वारा लॉगिन करते हुए डाउनलोड भी किया जा सकेगा। कोई विद्यालय अगर समय पर परिणाम प्राप्त नहीं करता है, तो इसके लिए वह स्वयं जिम्मेदार होगा।
स्टूडेंट्स ऐसे चैक करें रिजल्ट...
चरण 1: सबसे पहले हरियाणा बोर्ड ऑफ स्कूल एजुकेशन (BSEH) की आधिकारिक वेबसाइट- bseh.org.in पर जाएं।
चरण 2: आधिकारिक वेबसाइट के होम पेज पर कक्षा 12वीं के परिणाम 2023 का लिंक मिलेगा।
चरण 3: लिंक पर क्लिक करने के बाद एक विंडो खुलेगी, जहां रोल नंबर और कैप्चा आदि दर्ज करना होगा।
चरण 4: सबमिट करने के बाद परिणाम स्क्रीन पर डिस्पले होगा।
चरण 5: परिणाम की PDF डाउनलोड करें और भविष्य के लिए स्कोरकार्ड का प्रिंट भी ले सकते हैं।
